**REFERAT af styregruppemøde i Landet melle fjordene**

**afholdt d. 9.5.2016 på Bårse Skole**

**Deltagere**

Søren Meinertz, Steen Nielsen, Henning Elsmark, Henrik Westergaard, Henrik Vang Olsen, Lene Ezzaaf, Maj-Britt Nielsen, Frantz Hansen, Orla Andersen, Anne-Line Møller Sutcliffe, Line D. Abildgaard, Marie Lenstrup

**1. Sidste forberedelser til borgermødet**

Programmet blev gennemgået:

***NB: Vi mødes 12.30 for at gøre klar til mødet.***

14.00 Velkomst v/ Søren Meinertz

14.10 Fordeling ved borde efter tilfældighedsprincip (**Søren og Marie** organiserer dette)

14.15 Opvarmning: hvad betyder *samarbejde* for mig?

14.30 Introduktion til idéværksted v/ Marie Lenstrup

14.35 Idéværksted i grupper. Styregruppen er bordformænd. **Marie** sender vejledning til bordformændene, så opgaven er helt tydelig.

15.10 Tematisk opsummering af plakaterne v/Line og Henning

15.30 Alle støtter de bedste ideer med deres udleverede stjerner

15.40 Afrunding, inkl. præsentation af borgerundersøgelsen og præmier v/ Søren Meinertz

15.50 Pølser, naturvandringer mv.

Kommunikationsgruppen har lavet et ark, som allerede er husstandsomdelt i Lundby-området, og som søges husstandsomdelt så bredt som muligt i resten af området. **Line** er tovholder for indsatsen, mens **Anne-Line** sørger for kopiering.

Avisannoncen – en halvsides med farver (og logo – se nedenfor) i Sydsjællands Tidende – blev godkendt. **Line** har aftalen med avisen, som laver layout for os. Tilbudsprisen på kr. 3000 er for sort-hvid, men vi er enige om, at en annonce i farver er værd at betale mere for.

Der er opslag på Facebook, som **Line eller Henrik W.** ”booster” op til mødet, dvs sendt af Facebook til modtagere, der ikke har liket vores side (endnu). Det er ret billigt at gøre.

**Orla** laver laminerede A3 plakater til ophængning udendørs og A4 ”plakater” til opslag i butikker mv.

**Orla** laver konkrete aftaler med de lokale butikker om det gavekort, som vi bruger som præmie i lodtrækningen blandt besvarelser af borgerundersøgelsen. **Søren** laver selve gavekortene, så de kommer til at se lækre ud. Vi udlodder 5 gavekort à 200 kr. **Marie** skaffer telefonnumre på dem, der ønskede at deltage i lodtrækningen, og **Line** trækker lodderne med sine børn.

**Henning** kontakter naturvejlederne på Avnø omkring aktiviteter for børn under mødet, ligesom **Orla** kontakter en bekendt, der kunne tage samme rolle. Målet er to vejledere, én til mindre og én til større børn.

**Søren og Orla** snakker med Jens og købmanden om øl og vand til bordene i mødesalen. **Line** sørger for plastglas og saftevand til børn.

**Søren** har aftalt med Jens og Tyttes Pølser, at de efterfølgende serverer alm. Pølser til kr. 20, store pølser til kr. 30, og øl/vand til kr. 10. Vi udleverer spisebilletter til alle deltagere med pålydende værdig kr. 30. Hvis man vil indtage mere, kan man selv købe. Det er aftalt, at vi får øl/vand til indkøbspris, sådan at overskuddet fra eventuelle køb à kr. 10 går til os (i praksis som en rabat på pølse-regningen). **Henrik W.** laver spisebilletter, **Anne-Line** kopierer og skærer til.

**Henning** er kontakt for borgere, der har brug for hjælp med transporten til Avnø. Forhåbentlig kan hjælpen tilbydes privat, ellers må vi bruge flexbus, taxi eller lignende.

**2. Første tanker om resultaterne af borgerundersøgelsen**

Marie samler alle kommentarer og input i én fælles mail til Mette, som har samlet/udarbejdet rapporten. Ud over den nye tekst, vi bidrager med, er der påpeget en del uhensigtsmæssige formuleringer og der er stillet spørgsmålstegn ved faktuelle oplysninger, så det er vigtigt for styregruppen at få lejlighed til at se den rettede rapport igennem, inden den offentliggøres.

**3. Indledende tanker om en vision**

Punktet blev udskudt til næste møde.

**4. Status fra kommunikationsgruppen**

Yvettes udkast til logo blev enstemmigt vedtaget og når dermed at komme med på vores store annonce om visionsmødet.

Hjemmesiden med struktur er oppe, og der skrives på livet løs for at fylde tekst på siderne. Gå ind og besøg siden, og bidrag gerne med tekst, ideer og kommentarer til Henrik W. Kalenderfunktionen er central, men kræver kommunikation med alle områdets foreninger. Kommunens oversigt over foreninger er desværre langt fra opdateret, så Orla arbejder på en samlet liste, som vil ligge til grund for at ”markedsføre” vores hjemmeside og dens kalenderfunktion. Link til hjemmesiden kommunikeres ikke ud, får der er lagt indhold ind, dvs efter visionsmødet.

Line og Maj-Britt overvejer, om vi kan bruge kommunens vanduge (uge 34) til at profilere Landet mellem fjordene.

**5. Status fra interviewgruppen**

Gruppen har aftalt at arrangere rundbordssamtaler / interessentinterviews med disse grupper:

* Forsamlingshuse/egnshus: Køng, Lundby, Over Vindinge, Svinø, Bårse, Spindeskolen. Ansvarlige: Frantz og Maj-Britt. Marie deltager.
* Idrætsforeninger: ISG, Bårse IF, Tennis, evt. budo og bueskytter. Ansvarlige: Søren og Henning. Marie deltager.
* Kirker/menighedsråd: Svinø, Køng, Sværdborg-Lundby, Bårse-Beldringe, Udby-Ørslev. Ansvarlige: Søren og Henning. Marie deltager.
* Erhvervslivet: Erhvervsforum, handelstandsforening, håndværkere, landmænd, Insatech, Bårse Finér, Teglværket m. fl. Ansvarlige: Søren og Henrik W.
* Børn og unge: 2 8.-klasser på SG, skoleledelse SG, Bårse og evt. friskolen, evt. også de 3 børnehaver. Ansvarlige: Steen og Line.
* Ældre: Aggerhus venneforening, pensionistklubber i Køng og Lundby. Ansvarlige: Maj-Britt og Frantz.

Desuden vil det være godt at kontakte lokale ejendomsmæglere for at få indsigt i motivationen hos både tilflyttere og fraflyttere. Line har allerede en kontakt og uddyber denne. Når Orlas liste over foreninger foreligger, vurderer gruppen, om der også her skal tages yderligere kontakt – særligt interessant kunne være alle dem, der beskæftiger sig med natur og vand.

**6. Status på budget**

Mols i Udvikling kommer gerne og deler deres erfaringer med os, og skal bare have udgifterne dækket. Marie mangler tilbagemelding om fundraisingkursus, herunder pris. Vi kommer til at bruge over budgetteret på annoncen om visionsmødet, men under på præmier til borgerundersøgelsen og måske under til logoet, så budgettet ser ud til at holde.

**7. Nedsættelse af en fundraisinggruppe**

Gruppen består af Lene, Line, Steen og Henrik V.O. Gruppen snakker sammen efter visionsmødet, bl.a. for at vælge en tovholder.

\_\_\_\_\_\_\_\_\_\_\_\_\_\_\_\_\_\_\_\_\_\_\_

**Næste møde afholdes mandag d. 13. juni kl. 19**, forhåbentlig på Spindeskolen i Køng – stedet bekræftes i dagsorden. Emnerne er konklusioner på visionsmødet og borgerundersøgelsen, formulering af en fælles vision for Landet mellem fjordene, strategi for det videre arbejde og nedsættelse af arbejdsgrupper

Til sidst en bøn: vi sender rigtig mange mails til hinanden, og det kan godt blive svært at se skoven for bare træer. Derfor opfordrer vi til KUN at bruge funktionen ”svar alle”, når det virkelig er nødvendigt.